Die handelsliggaam van die Amerikaanse pornografiebedryf het gevra dat filmproduksie tydelik gestaak word in die lig van vrese dat ’n akteur MIV/vigs opgedoen het.
Die Free Speech Coalition (FSC) het ’n waarskuwing uitgereik om die verspreiding van die virus te voorkom nadat ’n akteur wat op ’n databasis verskyn wat gebruik word om die gesondheid van akteurs te beskerm, ’n MIV-toets ondergaan het, berig The Independent.
’n Verklaring op die organisasie se webtuiste lui dat ’n voorkomende staking in produksie versoek word in die lig van die feit dat ’n akteur op dié databasis moontlik positief getoets het vir MIV/vigs.
“Ons vra dat die vervaardigers verfilming staak totdat ons al die feite kan bevestig. Ons sal ook proaktief enigiemand nader wat kontak gehad het met die akteur sedert sy laaste skoon toets.”
“Ons sal in die volgende paar dae ’n verklaring uitreik oor of produksie vir ’n week of moontlik langer gestaak word.”
Dis ’n vreemde toeval: ’n Jong sokkerspannetjie verower die wêreld se harte deur hul aangrypende oorlewing in ’n grot.
Volgens die skrywer Tom Ashton het die Baske en Katalane die spel hartstogtelik aangegryp, dit selfs soos oorlogvoering bedryf, veral in die Spaanse burgeroorlog.
Jare gelede was ek op ’n Europese vlug waarop ’n klomp dronk Engelse sokkerondersteuners moles gemaak het.